**Številka:** 06182-1450/2023-4

**Datum:** 11.7.2023

**Datoteka:** Pivovarna Laško 23 IED poročilo

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Pivovarna Laško Union d.o.o., PE Pivovarna Laško

**Naprava / lokacija:** Trubarjeva 28, 3270 Laško

**Datum pregleda:** 1.6.2023

**Okoljevarstveno dovoljenje** - OVD**:**

št.: 35407-65/2006-12 z dne 17.3.2008 (spremembe 2013, 2016, 2016, 2021)

**Usklajenost z OVD:**

**DA**

**NE (navedi):**

Pri zavezancu Pivovarna Laško Union d.o.o., PE Pivovarna Laško, je bil opravljen inšpekcijski pregled v zvezi z vplivi na okolje 2023. V sklopu nadzora so bila pregledana naslednja področja: emisije snovi v zrak, odpadne vode, hrup, ravnanje z odpadki in odpadno embalažo ter vključenost v sheme zaradi statusa PRO, skladiščenje nevarnih snovi in ravnanje z ozonu škodljivimi snovmi.

Ugotovljenih je bilo več nepravilnosti, ki se nanašajo na vodenje obratovalnih dnevnikov za naprave za čiščenje odpadnih plinov in na vodenje obratovalnih dnevnikov za lovilnike olj in maščobni lovilnik, ureditve ekoloških otokov za skladiščenje odpadkov, vodenje evidence z odpadki in ureditev skladišča za nevarne snovi št. 61. Za odpravo nepravilnosti je bilo izrečeno opozorilo po 33. čl. Zakona o inšpekcijskem nadzoru.

Zaradi čezmernega obremenjevanja okolja z odvajanjem emisij snovi v vode s parametrom neraztopljene snovi v letu 2022 na iztoku iz IČN za predčiščenje odpadnih vod Pivovarne Laško je bila ureditvena odločba izdana upravljavcu IČN in obenem tudi nosilcu OVD družbi Storitveno podjetje d.o.o.